open-index/open-wikipedia-markdown huggingface dataset:
Αμυντιανός

Ο **Αμυντιανός** ήταν αρχαίος Έλληνας ιστορικός, που έζησε τον 2ο αιώνα μ.Χ. και συνέγραψε την ιστορία του Μεγάλου Αλεξάνδρου. Ο Μέγας Φώτιος κρίνει με αυστηρότητα την ιστορία αυτή, αλλά αναφέρει ακόμα ότι ο Αμυντιανός έγραψε «παράλληλους βίους», όπως του Διονυσίου και του Δομετιανού, ή του Φιλίππου του Μακεδόνα και του Αυγούστου. Σώζεται μόνο ένα απόσπασμα από την ιστορία του Μ. Αλεξάνδρου.

## Πηγές
* Ιωάννη Κακαβούλια: *«Ελληνική Γραμματολογία (αρχαία και βυζαντινή)»*, εκδ. Νικόδημος, Αθήνα, σελ. 32

Αμυντιανος
Αμυντιανος
Μητροπολίτης Μεσσηνίας Χρυσόστομος Α΄

Ο **Μητροπολίτης Μεσσηνίας Χρυσόστομος Α΄** (κατά κόσμον *Ιωάννης Δασκαλάκης*, Αθήνα, 31 Αυγούστου 1906 – Κορώνη, 16 Απριλίου 1961) ήταν Έλληνας ιεράρχης.

## Βιογραφικά στοιχεία
Γεννήθηκε στην Αθήνα στις 31 Αυγούστου 1906 και γονείς του ήταν οι Μιχαήλ και Ζωή Δασκαλάκη. Σπούδασε θεολογία στην Θεολογική Σχολή του Πανεπιστημίου Αθηνών. Χειροτονήθηκε διάκονος στις 7 Ιουνίου 1930 από τον αρχιεπίσκοπο Αθηνών Χρυσόστομο και πρεσβύτερος το 1933. Το διάστημα 1934-1939 διετέλεσε ηγούμενος της Ιεράς Μονής Πεντέλης και το 1941 πρωτοσύγκελος της αρχιεπισκοπής Αθηνών.

Χειροτονήθηκε μητροπολίτης της Ιεράς Μητροπόλεως Γυθείου και Οιτύλου στις 28 Φεβρουαρίου 1942. Κατά τη διάρκεια της Κατοχής ο Μητροπολίτης Γυθείου Χρυσόστομος Δασκαλάκης, μαζί με τον Μελέτιο Καραμπίνη - τότε αρχιμανδρίτη και ιεροκήρυκα της Ιεράς Μητροπόλεως Γυθείου και Οιτύλου - συμμετείχαν στην Εθνική Αντίσταση με το ΕΑΜ.. Παρέμεινε Μητροπολίτης Γυθείου έως τις 13 Οκτωβρίου 1945, όταν μετά από παραίτηση του Πολύκαρπου Συνοδινού, εξελέγη μητροπολίτης Μεσσηνίας. Εγκαταστάθηκε στη νέα του έδρα στις 4 Νοεμβρίου του ίδιου έτους, ενώ τον Ιανουάριο του 1946 συμμετείχε μαζί με άλλους παράγοντες της πόλης στην αντιπροσωπεία που στάλθηκε στην μεσσηνιακή ύπαιθρο για διαπραγματεύσεις με ακροδεξιούς ένοπλους που υπό την ηγεσία του Βαγγέλη Μαγγανά, είχαν εισβάλει στην Καλαμάτα σκοτώνοντας μέλη και φίλους του ΕΑΜ και παίρνοντας μαζί τους δεκάδες ομήρους.

Στις 14 Απριλίου του 1961, υπέστη έμφραγμα κατά τη διάρκεια λιτανείας στην Κορώνη. Στη συνέχεια μεταφέρθηκε στην τοπική μονή της Παναγίας Ελεήστριας όπου και απεβίωσε τα ξημερώματα της 16ης Απριλίου. Η κηδεία του πραγματοποιήθηκε δύο μέρες αργότερα στην Καλαμάτα, παρουσία του αρχιεπισκόπου Αθηνών Θεοκλήτου, έντεκα ακόμη μητροπολιτών αλλά και πλήθους κόσμου.

### Αποτίμηση
Εποίησε πλούσιο φιλανθρωπικό έργο.Ως ιεράρχης, ο Χρυσόστομος υπήρξε δραστήριοςhttps://enotitapagkosmia.blogspot.com/2023/11/1960-20-353.html, με πολύπλευρη δράση, ενώ διακρίθηκε για τις ηγετικές του ικανότητες και για τις προσπάθειές του για την βελτίωση του μορφωτικού και βιοτικού επιπέδου των κληρικών και μοναχών της μητρόπολής του. Τα έτη 1956 και 1957 υπήρξε ένας από τους σημαντικότερους υποψήφιους για τον αρχιεπισκοπικό θρόνο. Μισό αιώνα μετά το θάνατό του Χρυσοστόμου, η μητρόπολη Μεσσηνίας όρισε το 2011 ως έτος αφιερωμένο στη μνήμη του Αθηναίου ιεράρχη.

## Παραπομπές


Χρυσόστομος
Κατηγορία:Μητροπολίτες Γυθείου και Οιτύλου
Κατηγορία:Μέλη του ΕΑΜ
Κόλουθος

Ο **Κόλουθος** ήταν Έλληνας ποιητής της ύστερης αρχαιότητας (έζησε περί το 500 μ.Χ.), που καταγόταν από τη Λυκόπολη της Αιγύπτου.

Ο Κόλουθος συνέγραψε τα ποιητικά έργα *«Καλυδωνιακά»* σε 6 βιβλία, *«Περσικά»* και *«Εγκώμια δι' επών»*. Αυτά όλα τα έργα χάθηκαν, αλλά διασώθηκε το *«Ελένης αρπαγή»*, έπος αποτελούμενο από 400 στίχους. Ο Κόλουθος ανήκε στη «σχολή» του Νόννου και η ποίησή του θεωρείται από τους περισσότερους φιλολόγους ψυχρή και άχαρη, ενώ προδίδει και την αμάθειά του.

## Παραπομπές


## Πηγές
* Ιωάννης Κακαβούλιας: *«Ελληνική Γραμματολογία (αρχαία και βυζαντινή)»*, εκδ. Νικόδημος, Αθήνα

Κολουθος
Πολύκαρπος Συνοδινός

Ο **Πολύκαρπος Συνοδινός** (κατά κόσμον *Γεώργιος Συνοδινός*) ήταν Έλληνας θεολόγος και ιεράρχης.

## Βιογραφικά στοιχεία
Γεννήθηκε στη Σίφνο το 1864. Το 1885 πήγε να σπουδάσει στη Θεολογική Σχολή της Χάλκης. Από το 1900 περίπου υπηρέτησε ως ιεροκήρυκας σε πολλές μητροπόλεις της Εκκλησίας της Ελλάδος.

Το 1923 εξελέγη Μητροπολίτης Γόρτυνος και Μεγαλοπόλεως, θέση που διατήρησε έως το 1933, οπότε και εξελέγη από την Ιερά Σύνοδο της Εκκλησίας της Ελλάδος Μητροπολίτης Μεσσηνίας μετά την εκδημία του Μελετίου Σακελαρόπουλου. Μητροπολίτης Μεσσηνίας παρέμεινε ως το 1945, οπότε και παραιτήθηκε. Κατά τη διάρκεια της Κατοχής ανέπτυξε πλούσια ποιμαντική και κοινωνική δράση.

Απεβίωσε στις 17 Σεπτεμβρίου 1947 στην Αθήνα και ετάφη στο Α' Νεκροταφείο. Αργότερα τα λείψανά του μεταφέρθηκαν, βάσει της τελευταίας του επιθυμίας, στη Σίφνο, και βρίσκονται σήμερα εκεί σε ειδική κρύπτη στον Ιερό Ναό του Ιωάννου του Θεολόγου «Μουγκού», και συγκεκριμένα στο παρεκκλήσι του Αγίου Πολυκάρπου.

## Παραπομπές


Κατηγορία:Μητροπολίτες Γόρτυνος και Μεγαλοπόλεως
Κατηγορία:Μητροπολίτες Μεσσηνίας
Πασαργάδες

Οι **Πασαργάδες** (περσ.  پاسارگاد) ήταν πόλη στην αρχαία Περσία και σήμερα αποτελεί έναν από τους αρχαιολογικούς τόπους του Ιράν και μνημείο παγκόσμιας κληρονομιάς της UNESCO. Η ονομασία της πόλης προέρχεται από τη μεταγραφή στα ελληνικά του αρχαίου περσικού τοπωνυμίου *Πασαργκαντ*.

## Ιστορία
Τα ερείπια της πόλης βρίσκονται 87 χιλιόμετρα βορειοανατολικά της Περσέπολης. Οι Πασαργάδες αποτέλεσαν την πρώτη πρωτεύουσα της Περσικής Αυτοκρατορίας. Η κατασκευή της πόλης από τον Κύρο τον Μέγα ξεκίνησε το 546 π.Χ κι έμεινε ανολοκλήρωτη, καθώς ο Κύρος πέθανε στη μάχη το 530 ή 529 π.Χ. Η πόλη παρέμεινε πρωτεύουσα του περσικού κράτους μέχρι την περίοδο που ο Δαρείος Α' μετέφερε την πρωτεύουσα στην Περσέπολη.

### Το μαυσωλείο του Κύρου
right|200px|thumb|Ο τάφος του βασιλιά Κύρου
Η αρχαιολογική περιοχή περιλαμβάνει μια κατασκευή που θεωρείται το μαυσωλείο του Κύρου, το φρούριο Tall-e Takht στην κορυφή ενός κοντινού λόφου και τα ερείπια δυο βασιλικών ανακτόρων και κήπων. Αν και δεν υπάρχουν καθαρές αποδείξεις ότι πρόκειται όντως για τον τάφο του Κύρου, Έλληνες ιστορικοί μας πληροφορούν για τη βαθιά πεποίθηση του Μεγάλου Αλεξάνδρου γι' αυτό. Όταν λεληλάτησε την Περσέπολη, επισκέφθηκε τον τάφο του Κύρου, κατά τον ιστορικό Αρριανό, όπου βρέθηκε μια χρυσή κλίνη, ένα τραπέζι με σκεύη, ένα χρυσό σεντούκι, κοσμήματα στολισμένα με πολύτιμους λίθους και μια επιγραφή, για την οποία υπάρχουν διαφωνίες για το περιεχόμενό της. Κατά το Στράβωνα έγραφε:


*Διαβάτη, είμαι ο Κύρος, που έδωσε μια αυτοκρατορία στους Πέρσες, και που υπήρξε βασιλιάς της Ασίας. <br />Γι' αυτό μη φθονείς τούτο το μνημείο*.



Κατά την ισλαμική κατάκτηση του Ιράν, ο αραβικός στρατός ήθελε να καταστρέψει το μνημείο, καθώς το θεωρούσε ευθεία προσβολή των δογμάτων του Ισλάμ. Ωστόσο, οι επιστάτες του μαυσωλείου κατάφεραν να πείσουν τους Άραβες ότι ο τάφος δεν κατασκευάστηκε προς τιμήν του Κύρου, αλλά φιλοξενούσε τη σορό της μητέρας του βασιλιά Σολομώντα. Κατά συνέπεια, το μνημείο διασώθηκε κι η αρχική επιγραφή του τάφου αντικαταστάθηκε με ένα στίχο από το Κοράνι κι έτσι το μνημείο έμεινε ευρύτερα γνωστό ως σήμερα ως Qabr-e Madar-e Sulaiman, ο τάφος της μητέρας του Σολομώντα.

### Αντισεισμικές κατασκευές
Μεταγενέστερες έρευνες στην αρχιτεκτονική των Πασαργάδων αποκάλυψαν ότι οι μηχανικοί της περιόδου των Αχαιμενιδών κατασκεύασαν την πόλη, έτσι ώστε να αντέχει σε σεισμό μεγέθους μέχρι 7 Ρίχτερ, με μια τεχνική που χρησιμοποιείται σήμερα για την κατασκευή πυρηνικών εγκαταστάσεων και κατασκευών σε ιδιαίτερα σεισμογενείς περιοχές, όπως η Ιαπωνία.

## Εξωτερικοί σύνδεσμοι
* Επίσημος ιστότοπος για τις Πασαργάδες
* UNESCO World Heritage Center

Κατηγορία:Αρχαίες πόλεις της Μεσοποταμίας
Κατηγορία:Αρχαίες πόλεις της Περσίας
Κατηγορία:Μνημεία Παγκόσμιας Κληρονομιάς στο Ιράν
Ιρίνα Βορόνινα

Η **Ιρίνα Βορόνινα** (*Ирина Вадимовна Воронина*, 19 Δεκεμβρίου 1977) είναι Ρωσίδα φωτομοντέλο και ηθοποιός. 

Γεννήθηκε στο Τζερζίνσκ (μικρή πόλη στο Νίζνι Νόβγκοροντ) της Ρωσίας. Το περιοδικό *[[Playboy]]* την επέλεξε σαν πλέιμεϊτ για το μήνα Ιανουάριο του 2001, ενώ έχει εμφανιστεί σε πολλά βίντεο του περιοδικού και σε άλλα ανδρικά περιοδικά, μεταξύ των οποίων το *[[Perfect 10]]*.

Το 2005, φωτογραφήθηκε για το εναρκτήριο τεύχος της σειράς ημερολογίων *Playmates at Play*, με τίτλο *Playmates at Play at the Playboy Mansion*. Η φωτογράφιση έγινε στην έπαυλη του Χιού Χέφνερ και ήταν η πρώτη προσπάθεια του περιοδικού σε παραδοσιακό (χωρίς γυμνό) φωτογραφικό ημερολόγιο, με στυλ παρόμοιο με αυτό του γνωστού αθλητικού περιοδικού *[[Sports Illustrated]] Swimsuit Issue*. Η Ιρίνα έχει επίσης φωτογραφηθεί γυμνή από τον δήμαρχο του Λας Βέγκας, Όσκαρ Γκούντμαν, στα πλαίσια ενός αφιερώματος σε φωτογραφίες τραβηγμένες από διάσημα πρόσωπα που παρουσίασε η δικτυακή έκδοση του περιοδικού Playboy, Playboy Cyber Club.

To 2007, συμμετείχε στις ταινίες *[[Reno 911!: Miami]]* και *[[Epic Movie]]*. Εμφανίζεται επίσης τακτικά στο σόου του καναλιού Adult Swim, *Saul of the Mole Men*.

## Εξωτερικοί σύνδεσμοι
* 
* Επίσημη σελίδα
* Ιρίνα Βορόνινα στο Playboy Online
* 
* 
* 

Κατηγορία:Πλέιμεϊτ
Κατηγορία:Ρωσίδες μοντέλα
Κατηγορία:Ρωσίδες ηθοποιοί
Ιωάννης Ακτουάριος

Ο **Ιωάννης Ακτουάριος** ήταν ιατρός που έζησε στα τέλη του 13ου και στις αρχές του 14ου αιώνα μ.Χ.. Το πραγματικό του όνομα ήταν **Ιωάννης Ζαχαρίου**, επεκράτησε όμως το προσωνύμιο «Ακτουάριος» από τον τίτλο που του είχε απονεμηθεί στην αυτοκρατορική αυλή της Κωνσταντινουπόλεως.

Ο Ακτουάριος καινοτόμησε στη θεραπευτική και στη φαρμακολογία, ενώ ήταν άριστος στην εξάσκηση της ιατρικής. Συνέγραψε αρκετές εργασίες, ανάμεσα στις οποίες η πιο αξιόλογη είναι ίσως μια πραγματεία του περί υγιεινής. Μερικά άλλα έργα του είναι:

* *«Ιατρική μέθοδος»*
* *«Περί ενεργειών και παθών του ψυχικού πνεύματος και της κατ' αυτό διαίτης»*
* *«Εις [[Γαληνός|Γαληνού]] περί θεραπευτικής μεθόδου»*
* *«Περί [[Ούρο|ούρων]] λόγοι»*

Σώζονται ακόμα και μερικά ανέκδοτα έργα του.

## Παραπομπές


## Πηγή
* Ιωάννη Κακαβούλια: *Ελληνική Γραμματολογία (αρχαία και βυζαντινή)*, εκδόσ. «Νικόδημος», Αθήνα

Κατηγορία:Βυζαντινοί συγγραφείς
Κατηγορία:Βυζαντινοί ιατροί
Κατηγορία:Βυζαντινοί του 13ου αιώνα
Μαύρη αγορά

Η **μαύρη αγορά** είναι μια παράνομη μορφή εμπορίου, εξ ου και οι συνώνυμοι όροι παραοικονομία και παραεμπόριο.

Συνήθως βασίζεται σε μια έλλειψη ενός εμπορεύματος στη νόμιμη αγορά. Ο αγοραστής έχει συνήθως εδώ την δυνατότητα να αποκτήσει ένα εμπόρευμα το οποίο είτε δεν είναι διαθέσιμο είτε είναι πολύ ακριβό στη νόμιμη αγορά. Κατά τη διάρκεια των πολέμων / εμπορικών αποκλεισμών εμφανίζονται σε μεγάλη έκταση φαινόμενα μαύρης αγοράς.

Συνήθως στη μαύρη αγορά διακινούνται απαγορευμένα προϊόντα όπως, όπλα, εκρηκτικά, ναρκωτικά, πλαστογραφημένα επώνυμα προϊόντα, συνάλλαγμα, γούνες ζώων καθώς και αντικείμενα με υψηλή φορολογία όπως π.χ. τα καύσιμα, τα ποτά και τα τσιγάρα ή άλλα είδη με υψηλά περιθώρια κέρδους (π.χ. δισκογραφικές παραγωγές, κασσέτες, CD, DVD κ.λπ.)

Η μαύρη αγορά θεωρείται σοβαρό ποινικό αδίκημα και αν ο έμπορος, που στην περίπτωση αυτή λέγεται μαυραγορίτης, πιαστεί, έχει σοβαρές ποινικές κυρώσεις.

Δεν θα πρέπει να συγχέεται με την καθ' όλα νόμιμη παράλληλη αγορά που συμβαίνει άνευ αγορανομικών διατάξεων, ούτε και με την αισχροκέρδεια που αποτελεί μεμονωμένη περίπτωση εκμετάλλευσης ανάγκης συμβαλλομένου. 

## Δείτε επίσης
*Λαθρεμπόριο
*Απόκρυψη προϊόντος

Κατηγορία:Παράνομη οικονομία
Κατηγορία:Αντεργκράουντ κουλτούρα
Κατηγορία:Δεοντολογικά αμφισβητούμενες επιχειρηματικές πρακτικές
Τρέισι Μακ Γκρέιντι

Ο **Τρέισι Λαμάρ ΜακΓκρέιντι Τζ.** (*Tracy Lamar McGrady, Jr*, γεννήθηκε 24 Μαΐου 1979) γνωστός με το προσωνύμιο ***T- Mac*** είναι Αμερικανός πρώην καλαθοσφαιριστής και πρώην επαγγελματίας παίκτης μπέιζμπολ. Έγινε γνωστός ως παίκτης του μπάσκετ. Αγωνιζόταν στις θέσεις του σούτινγκ γκαρντ και του σμολ φόργουορντ, θεωρούμενος ως ένας από τους καλύτερους σκόρερ και σούτινγκ γκαρντ όλων των εποχών. Ήταν δύο φορές πρώτος σκόρερ του NBA,  επτά φορές All–Star, δύο φορές μέλος της καλύτερης πεντάδας της λίγκας, τρεις φορές μέλος της δεύτερης καλύτερης πεντάδας και δύο φορές μέλος της τρίτης καλύτερης.

Ο ΜακΓκρέιντι μεταπήδησε στο NBA κατευθείαν από το λύκειο και όχι από κολέγιο όπως συνηθίζεται. Επιλέχθηκε στη θέση 9 από τους Τορόντο Ράπτορς στο Ντραφτ του 1997. Αν και στην αρχή είχε χαμηλό χρόνο συμμετοχής, στη συνέχεια μαζί με τον ξάδερφο του, Βινς Κάρτερ, σχημάτισαν ένα εκρηκτικό ντουέτο στην περιφέρεια των Καναδών. Το 2000 μετακόμισε στη Φλόριντα για λογαριασμό των Ορλάντο Μάτζικ και για τα επόμενα τέσσερα χρόνια, υπήρξε ένας από τους καλύτερους επιθετικούς παίκτες όλης της λίγκας. Το 2004 έως και το 2010 αγωνίστηκε στους Ρόκετς, όπου μαζί με τον Γιάο Μινγκ, βοήθησαν το Χιούστον να είναι μια πολυετής ομάδα πλέι οφ. Δεν κατάφερε όμως κάποια διάκριση και έπειτα από τραυματισμούς που καθόρισαν τα τελευταία χρόνια της καριέρας του, ο ΜακΓκρέιντι αποσύρθηκε από την ενεργό δράση το 2013 με τη φανέλα των Σαν Αντόνιο Σπερς, περνώντας και μια σεζόν στην Κινεζική Λίγκα το 2012–2013.

Υπήρξε ο δυσκολότερος αντίπαλος του Κόμπι Μπράιαντ. 

## Διακρίσεις
*Έχει επιλεγεί 7 φορές να συμμετάσχει στο NBA All-Star Game (2001–2007)
*2 φορές πρώτος σκόρερ του πρωταθλήματος (2003, 2004)
*Τη σεζόν 2000-2001 ανακηρύχτηκε ως ο πιο βελτιωμένος παίκτης της χρονιάς
*Επιλέχτηκε 2 φορές μέσα στην καλύτερη 5άδα του ΝΒΑ (2002, 2003)
*Επιλέχτηκε 3 φορές μέσα στη δεύτερη καλύτερη 5άδα του ΝΒΑ (2001, 2004, 2007)
*Επιλέχτηκε 2 φορές μέσα στην τρίτη καλύτερη 5άδα του ΝΒΑ (2005, 2008)
*Έχει κάνει ένα τεράστιο ρεκόρ, με τους Χιούστον Ρόκετς *(Houston Rockets), *ενάντια στους Σαν Αντόνιο Σπερς *(S.A Spurs)* το 2004. Σκόραρε 13 πόντους σε 33 δευτερόλεπτα και ανέτρεψε το σκορ δίνοντας την νίκη στο Χιούστον.

## Παραπομπές


## Εξωτερικές σύνδεσμοι
*
*Η επίσημη ιστοσελίδα του Μακ Γκρέιντι
*H επίσημη ιστοσελίδα του ΝΒΑ

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame
Δουλεία

[thumb|right|330px|Σκλαβοπάζαρο στη μεσαιωνική Ευρώπη. Πίνακας του [Σεργκέι Ιβανόφ]]
Η **δουλεία** υπήρξε αρχαίος και διαπολιτισμικός θεσμός που νομιμοποιούσε τη μετατροπή του ανθρώπου σε ιδιοκτησία. Απαγορεύτηκε σταδιακά για οικονομικούς και ηθικούς λόγους στις περισσότερες χώρες του κόσμου. Η δουλεία συνεπαγόταν όχι μόνον τον κοινωνικό θάνατο του ατόμου, αλλά του αφαιρούσε αυτή καθαυτή την ανθρώπινη υπόσταση και το υποβίβαζε στο εξής σε αντικείμενο προς ιδιοκτησία και χρήση (ιδιώτη ή κράτους). Σε κατάσταση δουλείας ζούσε κατά καιρούς και περιοχές το 20%- 40% του πληθυσμού των κοινωνιών, ενώ υπήρξαν και κοινωνίες με πολύ υψηλότερο ποσοστό δούλων.

## Ετυμολογία
Η λέξη δουλεία προέρχεται από το επίθετο δούλος (υπηρέτης, ακόλουθος σύμφωνα με την αρχαία ελληνική γραμματεία), που προήλθε από την αρχαιότερη λέξη *δόελος* ή αλλού *δόερος* (οι οποίες προφέρονταν ασυναίρετες). 

Αρχικά, *δούλος* χαρακτηριζόταν ο εκ γενετής δούλος, δηλαδή εκείνος που γεννιόταν από γονιό δούλο, σε αντιδιαστολή –τότε- προς τον ανδράποδο, δηλαδή εκείνον που υποδουλωνόταν σε πόλεμο. Εκείνος που οι γονείς του ήταν και οι δύο δούλοι, ονομαζόταν αμφίδουλος. 

Στο Β’ βιβλίο των Πολιτικών έως και στο Θ’ βιβλίο των ''Ηθικών Νικομαχειών'' τονίζει ο Αριστοτέλης ότι αναγνωρίζεται ο ανθρώπινος χαρακτήρας και η δυνατότητα σχέσεων πειθούς και φιλίας μεταξύ του δούλου και του κυρίου του σπιτιού. Ο Αριστοτέλης δεν επιδιώκει να δικαιολογήση τον θεσμό γιατί ο θεσμός αυτός ήταν κάτι φυσικό και η σχέση μεταξύ τους αλληλένδετη. Άρα ο δούλος είχε την αναγώριση μιας ανθρώπινης και ηθικής οντότητας στον αρχαίο ελληνικό κόσμο. 

Με λίγα λόγια ο κύριος χρησιμοποιεί τον δούλο ως όργανο του και κατά τον ίδιο τρόπο, όπως η ψυχή θεωρεί το σώμα οργανό της. Μοιάζει περισότερο με το υπηρέτης, ακόλουθος σύμφωνα με την αρχαία ελληνική γραμματεία. Έχει γίνει μια τρομακτική παρανόηση μεταξύ της λέξης δούλος και σκλάβος πολέμου. 

Η ύπαρξη της δουλείας στην κοιτίδα της δημοκρατίας παρείχε τρόπον τινά άλλοθι ή πάντως ελαφρυντικά στο δουλεμπόριο πολύ μεταγενέστερων λαών, (βλέπε Αφρική κλπ)

## Η σκλαβιά και οι σκλάβοι (μεταγενέστερη λέξη)
Η λέξη **σκλαβιά** που χρησιμοποιείται συχνά ως συνώνυμο, όπως και οι λέξεις για τη δουλεία σε άλλες γλώσσες, π.χ. slavery, enslavage και Sklaverei, προήλθαν από τη βυζαντινή λέξη Σκλαβηνός

## Εξωτερικοί σύνδεσμοι
* 
* 


Κατηγορία:Κοινωνικές τάξεις
Κατηγορία:Κακοποίηση
Fallen

Το ***Fallen*** ήταν το πρώτο και πιο επιτυχημένο άλμπουμ που κυκλοφόρησε το αμερικανικό συγκρότημα Evanescence. Βγήκε στην αγορά στις 4 Μαρτίου του 2003 και αρκετά από τα τραγούδια του έγιναν επιτυχίες σε πολλές χώρες του κόσμου. Το *Fallen* έχει κυκλοφορήσει σε αρκετές διαφορετικές εκδόσεις, με έξτρα τραγούδια και εκτελέσεις. 

## Ηχογράφηση
Το άλμπουμ ηχογραφήθηκε σε 5 στούντιο στην ευρύτερη περιοχή του Λος Άντζελες. Στα Track Record Inc. και NRG Recording Studios στο Βόρειο Χόλυγουντ, στα Ocean Studios του Μπέρμπανκ, στα Conway Recording Studios του Χόλυγουντ, ενώ τα έγχορδα ηχογραφήθηκαν στο The Newman Stage της 20th Century Fox. 

## Αποδοχή και Πωλήσεις
Το *Fallen* παρέμεινε για 58 εβδομάδες στο Top 20 του Billboard και 100 εβδομάδες στο Top 200 του ίδιου chart. Στο Ηνωμένο Βασίλειο το άλμπουμ παρέμεινε για 33 εβδομάδες στο Top 20 και 60 εβδομάδες στο Top 75 ενώ έφτασε και στο #1. Τρία χρόνια αργότερα, το 2006, την εβδομάδα που το δεύτερο άλμπουμ των Evanescence, *The Open Dour* βρέθηκε στο #2 του ίδιου chart, το *Fallen* επανεμφανίστηκε στο #35, για να βγει από το chart τρεις εβδομάδες αργότερα. 

Το *Fallen* παρέμεινε στο #1 του United World Chart για 10 εβδομάδες, (εννέα το 2003, και μία το 2004), ενώ συνολικά έμεινε στο chart για 82 εβδομάδες. 

Μέχρι τον Απρίλιο του 2008, το *Fallen* είχε παραμείνει στο Top Pop Catalog του Billboard για περισσότερες από 223 εβδομάδες. 

Στις ΗΠΑ, το άλμπουμ έγινε πλατινένιο τον Απρίλιο του 2003, (έχοντας επίσης γίνει χρυσό νωρίτερα τον ίδιο μήνα), διπλά πλατινένιο τον Ιούνιο του 2003 και τριπλά πλατινένιο τον Οκτώβριο του 2003. Τον Ιούνιο του 2008 έγινε επτά φορές πλατινένιο.

Το *Fallen* ήταν το όγδοο άλμπουμ με τις καλύτερες πωλήσεις στις ΗΠΑ για το 2004, καθώς πούλησε 2,61 εκατομμύρια αντίτυπα. Καταλαμβάνει τη θέση #95 στο United World Chart όλων των εποχών. Μέχρι τον Απρίλιο του 2008 είχε πουλήσει περισσότερα από 7 εκατομμύρια αντίτυπα στις ΗΠΑ και περισσότερα από 17 εκατομμύρια σε όλο τον κόσμο.

## Τα μουσικά κομμάτια

## Σινγκλς

* *Bring Me to Life*
# *Bring Me to Life* (Album Version)
# *Bring Me to Life* (Bliss Mix)
# *Farther Away*
# *Missing*
* *Going Under*
# *Going Under* (Album Version)
# *Going under* (Live Acoustic Version)
# *Heart-Shaped Box* (Acoustic Nirvana Cover)
* *My Immortal*
# *My Immortal* (Band Version)
# *My Immortal* (Album Version)
# *Haunted* (Live from Session @ AOL)
# *My Immortal* (Live from Cologne)
* *Everybody's Fool*
# *Everybody's Fool* (Album Version)
# *Taking Over Me* (Live from Cologne)
# *Whisper* (Live from Cologne)
# *Everybody's Fool* (Instrumental Version)

## Αναφορές


Κατηγορία:Δισκογραφία των Evanescence
Κατηγορία:Άλμπουμ του 2003
Σαρτρ

Η ονομασία **Σαρτρ** μπορεί να αναφέρεται:

* στον Ζαν-Πωλ Σαρτρ, Γάλλο φιλόσοφο και λογοτέχνη
* στη Σαρτρ, πόλη της Γαλλίας
* στον Καθεδρικό Ναό της Σαρτρ
Σημαία της Ουρουγουάης

thumb|Σημαία της Ουρουγουάης (Pabellón). Λόγος σημαίας: 2:3
Η εθνική **[[σημαία]] της [[Ουρουγουάη|Ουρουγουάης]]** (*Pabellón Nacional*) έχει ένα φόντο με εννέα ισομεγέθεις οριζόντιες λωρίδες (σύμβολο των 9 αρχικών πολιτειών), χρωμάτων μπλε και λευκού εναλλάξ. Σε άσπρο τετράγωνο βρίσκεται ο Ήλιος του Μαΐου με τις 16 ακτίνες του, οι οποίες είναι εναλλάξ τριγωνικές και κυματιστές. Ως σχέδιο, η σημαία μοιάζει με τις σημαίες της Ελλάδας και των ΗΠΑ. 

Η σημαία για πρώτη φορά καθιερώθηκε στις 16 Δεκεμβρίου του 1828 και είχε 17 γραμμές μέχρι τις 11 Ιουλίου του 1830, όταν με νέο νόμο μειώθηκε ο αριθμός των γραμμών από 17 σε 9. Σχεδιαστής της σημαίας ήταν ο Χοακίν Σουάρες.

## Εθνικές σημαίες
thumb|left|σημαία του Αρτίγας.
thumb|right|Η Σημαία του Τρέιντα ι Τρες.
Η Ουρουγουάη έχει τρεις «εθνικές σημαίες» (*Banderas Patrias*): την Παβεσόν (Pabellón), που περιγράφηκε πιο πάνω, τη Σημαία του Αρτίγας και τη Σημαία του Τρέιντα ι Τρες (1952). Σημαντικότερη όμως σημαία είναι η πρώτη και οι τρεις σημαίες χρησιμοποιούνται ταυτόχρονα μόνο από την κυβέρνηση.

## Εξωτερικοί σύνδεσμοι

* Πληροφορίες για τη σημαία από την Britannica.com.

Κατηγορία:Εθνικά σύμβολα της Ουρουγουάης
Ουρουγουάη
Εθνόσημο της Ουρουγουάης

200px|right

Το **[[εθνόσημο]] της [[Ουρουγουάη|Ουρουγουάης]]** καθιερώθηκε για πρώτη φορά με νόμο στις 19 Μαρτίου 1829. Αποτελείται από ένα ελλειψοειδές σχήμα, που χωρίζεται σε 4 ίσα τμήματα και που στέφεται από έναν ανατέλλοντα χρυσό ήλιο, το λεγόμενο «Ήλιο του Μαΐου». Ο ήλιος αυτός συμβολίζει το ξύπνημα του ουρουγουανικού έθνους. Το ελλειψοειδές σχήμα περιβάλλεται από δυο κλαδιά ελιάς, που αντιπροσωπεύουν την ειρήνη και τα οποία ενώνονται στο κάτω μέρος με μια μπλε κορδέλα.

Στο πάνω αριστερό τέταρτο βρίσκεται μια ζυγαριά, σύμβολο ισότητας και δικαιοσύνης, σε γαλάζιο φόντο. Στο πάνω δεξιά μέρος βρίσκεται το *Cerro de Montevideo* (Λόφος του Μοντεβιδέο) με το φρούριό του πάνω στην κορυφή (σύμβολο σθένους) σε ασημένιο φόντο. Κάτω αριστερά, επίσης σε ασημί φόντο, υπάρχει ένα άλογο που καλπάζει, το οποίο συμβολίζει την ελευθερία. Στο κάτω δεξιά τέταρτο βρίσκουμε το βόδι, σύμβολο αφθονίας, σε μπλε φόντο.

## Παραπομπές



Κατηγορία:Εθνικά σύμβολα της Ουρουγουάης
Ουρουγουαη
Πέτρα

Η λέξη **Πέτρα** μπορεί να αναφέρεται  :

* Στην πέτρα ή λίθο (πέτρωμα) 

## Γεωγραφικοί προσδιορισμοί
; Ελλάδα
* Στην Πέτρα Αιτωλοακαρνανίας
* Στην Πέτρα Αρκαδίας
* Στην Πέτρα Βοιωτίας
* Στην Πέτρα Ιωαννίνων
* Στην Πέτρα Κλειδίου Άρτας
* Στην Πέτρα Λέσβου
* Στην Πέτρα της Πιερίας
* Στο Δήμο Πέτρας Λέσβου
* Στο Δήμο Πέτρας Πιερίας
* Στην Πέτρα Πρέβεζας
* Στην Πέτρα Μεσσηνίας

; Στον υπόλοιπο κόσμο
* Στην Πέτρα της Ανατολικής Θράκης (σημ. Καγιαλί, επαρχία Κιρκλάρελι), στην Τουρκία
* Στην Πέτρα Ιορδανίας
* Στην Πέτρα (Ισπανία), στη Μαγιόρκα
* Στην Πέτρα Λευκωσίας

## Δείτε επίσης
* Νέα Πέτρα Σερρών

## Ιατρική
* Πέτρα (ιατρική)

Κατηγορία:Αποσαφηνίσεις ελληνικών τοπωνυμίων
Πίτσμπουργκ Στίλερς

Οι **Πίτσμπουργκ Στίλερς** (αγγλικά: *Pittsburgh Steelers*) είναι επαγγελματική ομάδα του αμερικανικού ποδοσφαίρου και συμμετέχει στο NFL. Εδρεύει στο Πίτσμπουργκ της Πενσυλβάνιας, στο στάδιο  Heinz Feild, χωρητικότητας 65.050 θέσεων. Τα χρώματα της είναι το κίτρινο και το μαύρο και είναι οι μοναδικοί στο NFL που έχουν το διακριτικό της ομάδας μόνο στην δεξιά πλευρά του κράνους εν αντιθέσει με τις άλλες ομάδες του NFL που το έχουν και στις δυο πλευρές ή και καθόλου. 

Ο σύλλογος έχει κατακτήσει εξι φορές το πρωτάθλημα (*[[Super Bowl]]*) και πολλές φορές τον τίτλο του Πρωταθλητή Ομίλου ΑFC. Ειναι η μοναδικη ομαδα στο NFL που εχει εξι τιτλους (*Super Bowl*). Ιστορικα η ομαδα των Steelers εχει ιδιαιτερη σημασια και αξια για τους ανθρωπους της πολης του Πιτσμπουργκ. Εχει αναπτυχθει μια στενη οικογενειακη σχεση αναμεσα τους απο την δεκαετια του 1970 οταν ειχε καταρευσει οικονομικα η πολη και το μονο ηθικο στηριγμα των πολιτων ηταν η ομαδα των Steelers. Οι υποστηρικτες των Steelers ονομαζονται Steelers Nation(Εθνος των Steelers). Η ομαδα των Steelers εχει χαρακτηρισθει ως America's Team (Ομαδα της Αμερικης). 

Οι Pittsburgh Steelers δημιουργήθηκαν στις 8 Ιουλίου του 1933 από τον Άρθουρ Τζόσεφ Ρούνεϊ, ένα από τα μεγαλύτερα ονόματα στον αθλητικό τότε κόσμο. Ο γιος του, Νταν Ρούνεϊ, είναι σήμερα ιδιοκτήτης και πρόεδρος της ομάδας. Ο σύλλογος ονομάστηκε αρχικά Pittsburgh Pirates (πειρατές του Πίτσμπουργκ), ωστόσο το 1940 μετονομάστηκε σε Pittsburgh Steelers (*steelers* ονομάζονται οι τεχνίτες που κατασκευάζουν μεταλλικά κτίρια, ουρανοξύστες).

## Παραπομπές


## Εξωτερικοί σύνδεσμοι

* 

Κατηγορία:Αθλητικοί σύλλογοι Η.Π.Α.
Κατηγορία:Ομάδες αμερικανικού ποδοσφαίρου
Δήμος Πέτρας

Με την ονομασία **Δήμος Πέτρας** υπήρχαν στο παρελθόν τρεις δήμοι της Ελλάδας:
*Ο Δήμος Πέτρας του νομού Λέσβου, που λειτούργησε στο διάστημα 1999-2010.
*Ο Δήμος Πέτρας του νομού Πιερίας, που λειτούργησε στο διάστημα 1999-2010
*Ο Δήμος Πέτρας του νομού Βοιωτίας, που λειτούργησε στο διάστημα 1840-1912

Κατηγορία:Αποσαφηνίσεις ελληνικών τοπωνυμίων
Νίκος Μιχιώτης

Ο  **Νίκος Μιχιώτης** (1929 - 20 Απριλίου 2014) ήταν Έλληνας αντιστασιακός, ιατρός και συγγραφέας.

Γεννήθηκε στη Θεσσαλονίκη το 1929. Κατοικούσε στο Αιγάλεω από το 1935. Το Νοέμβριο του 1943 εντάχθηκε στην ΕΠΟΝ και από τον Ιανουάριο του 1944 ήταν στέλεχος του ενόπλου τμήματός της. Την 1η Ιουνίου του ’44 συνελήφθη από τις αρχές κατοχής σε διαδήλωση στην Αθήνα και φυλακίσθηκε στα κρατητήρια της οδού Μπουμπουλίνας.

Το Δεκέμβριο του ίδιου χρόνου αποχώρησε οικογενειακά μαζί με τα τελευταία τμήματα του ΕΛΑΣ και εγκαταστάθηκε στην Κοζάνη.

Το 1948 πήγε κρυφά στην Αθήνα, πήρε μέρος σε εξετάσεις, πέτυχε και γράφτηκε στην Ιατρική Σχολή του Πανεπιστημίου Αθηνών.

Συνδέθηκε με τις παράνομες ομάδες του ΚΚΕ στο Αιγάλεω και στον Πανεπιστημιακό χώρο, όπου λόγω της συνδικαλιστικής δράσης που ανέπτυξε αντιμετώπισε πολλά προβλήματα (αποκλεισμός από τις εξετάσεις, πειθαρχικές ποινές κ.α.).

Από τον Απρίλιο του 1951 είχε την κομματική ευθύνη για τα δημοτικά πράγματα στο Αιγάλεω. Εκλέχθηκε δημοτικός σύμβουλος στην πόλη από το 1959 έως το 1995, ενώ διετέλεσε πρόεδρος του δημοτικού συμβουλίου αλλά και "Δημαρχεύων" (αναπληρωτής Δήμαρχος) κατά τη διάρκεια ασθένειας του Σταύρου Μαυροθαλασσίτη.

Την 21η Απριλίου του 1967 συνελήφθη από τα όργανα των πραξικοπηματιών και εκτοπίστηκε στη Γυάρο.

Το 1998 εξέδωσε το έργο του «*60 χρόνια τοπική αυτοδιοίκηση στο Αιγάλεω*» που αποτελεί μια μελέτη πάνω στα κοινά της πόλης και το 2001 το βιβλίο «*Χρέος Τιμής*», ένα ντοκουμέντο για την άνανδρη δολοφονία 100 άοπλων Αιγαλιωτών από τα Γερμανικά στρατεύματα, στις 29 Σεπτεμβρίου του 1944.

Το 2007 εξέδωσε το τρίτο του βιβλίο, με τίτλο "*Τα έκτακτα στρατοδικεία της περιόδου 1946-1960*" και το 2011 το τέταρτο, με τίτλο "*Δεν θέλω να μου κλείσετε τα μάτια (Οι εκτελέσεις του 1946-1960)*"

Ο Νίκος Μιχιώτης απεβίωσε  στο σπίτι του στις 20 Απριλίου, ανήμερα το Πάσχα του 2014 και κηδεύτηκε στις 23 Απριλίου 2014 στο Γ΄ Νεκροταφείο Αθηνών.

## Πηγές
*«Τέχνης έργα και πρόσωπα του Αιγάλεω» (Έκδοση Δήμος Αιγάλεω, 2006)

## Εξωτερικοί σύνδεσμοι
* [Σχετικό άρθρο του "[Ριζοσπάστης|Ριζοσπάστη]"]

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Μέλη της ΕΠΟΝ
Τρεμπεσίνα

Η **Τρεμπεσίνα** (αλβανικά *Trebeshina*) είναι όρος της Αλβανίας με ύψος 1.923 μ. Είναι βόρεια του Αώου ποταμού και βορειοδυτικά της κωμόπολης Κλεισούρας και έχει μήκος 26 χλμ. Το νότιο άκρο της Τρεμπεσίνας και το βόρειο άκρο του όρους Νεμέρτσικα (Λουτζερίτσα) σχηματίζουν το στενό της Κλεισούρας από όπου περνάει ο Αώος ποταμός. Έχει μεγάλη στρατηγική σημασία και γι' αυτό έγιναν σκληρές και πολύνεκρες μάχες το 1940-1941 κατά τη διάρκεια του ελληνοϊταλικού πολέμου για την κατοχή της Τρεμπεσίνας. Στις 31 Ιανουαρίου του 1941, που τελείωσαν οι μεγάλες μάχες, οι ελληνικές δυνάμεις κατείχαν την κορυφογραμμή και την ανατολική πλευρά του όρους κι οι ιταλικές τη δυτική πλευρά.

Κατηγορία:Βουνά της Αλβανίας
Ο Ναύτης του Αιγαίου

μικρογραφία|379x379εσ|Εξώφυλλο εμβατηρίου "Ο ΝΑΥΤΗΣ ΤΟΥ ΑΙΓΑΙΟΥ"
Το εμβατήριο «**o [[Ναύτης]] του [[Αιγαίο Πέλαγος|Αιγαίου]]**» είναι  ελληνικό εμβατήριο. Γράφτηκε (στίχοι και μουσική) το 1912 από τον Κωνσταντίνο Λυκόρτα ο οποίος και το είχε αφιερώσει στον Παύλο Κουντουριώτη με την εξής φράση: "ΑΦΙΕΡΟΥΤΑΙ ΤΩ ΓΕΝΝΑΙΩ ΠΡΟΜΑΧΩ ΤΗΣ ΜΕΓΑΛΗΣ ΠΑΤΡΙΔΟΣ ΠΑΥΛΩ ΚΟΥΝΤΟΥΡΙΩΤΗ ΑΝΤΙΝΑΥΑΡΧΩ". 

Έχει καθιερωθεί ως ο "ύμνος" του Πολεμικού Ναυτικού και εκτελείται συνεχώς από την μπάντα του Πολεμικού Ναυτικού σε όλες τις τελετές.

Με το ίδιο όνομα υπάρχει κινηματογραφική ταινία του 1968, του σκηνοθέτη Κώστα Στράντζαλη, με πρωταγωνιστές τους Γιάννη Μαλούχο, Ανδρέα Παπαδόπουλο, Περικλή Χριστοφορίδη και τη Ντίνα Τριάντη.

::::::::::**Ο Ναύτης του Αιγαίου**

::::::::::*Είμαι ο Ναύτης του Αιγαίου*
::::::::::*κρεβάτι έχω τα βαθιά νερά*
::::::::::*και για την ένδοξη πατρίδα*
::::::::::*είμαι όλος φλόγα και καρδιά*

::::::::::*Εγώ της Θάλασσας δελφίνι*
::::::::::*Τις τρικυμίες όλες αψηφώ*
::::::::::*Και περιμένω να ΄ρθει η ώρα*
::::::::::*Να πολεμήσω τον εχθρό*

::::::::::*Να του κολλήσω μια τορπίλα*
::::::::::*Το έταξα στην Παναγιά*
::::::::::*Και τα καράβια τ΄όλα να βουλιάξω*
::::::::::*Κάτω εις τα βαθιά νερά*

::::::::::*Είμαι ο Ναύτης του Αιγαίου*
::::::::::*Άλλος εγώ Θεμιστοκλής*
::::::::::*Απόγονος εγώ της Μπουμπουλίνας*
::::::::::*Και του Μιαούλη συγγενής*

::::::::::*Με την ανδρεία του Μιαούλη *
::::::::::*Και με του Βότση την ψυχή*
::::::::::*Τον δυστυχή εχθρό εγώ τρομάζω*
::::::::::*Και δε τολμά να κινηθεί*

::::::::::*Άγιε Νικόλα μας βοήθα*
::::::::::*Ο Στόλος πάντα να νικά*
::::::::::*Να προστατεύει την Ελλάδα*
::::::::::*Την Κύπρο μας και τα νησιά*.

## Σημειώσεις
Με το καιρό η σειρά των στίχων έχει πολλές φορές αλλάξει καθώς και κάποια μέρη όπως στο δεύτερο στίχο, αντί «και περιμένω την ώρα..»:
::::::::::*και περιμένω την αρμάδα*
::::::::::*να βγει, που παίζει το κρυφτό.*
*Επίσης στο τρίτο στίχο αντί «και τα καράβια όλα...»:
::::::::::*και τα καράβια του να θάψω*
::::::::::*στου Πόντου τα βαθειά νερά*.
Ο τέταρτος στίχος, αντί «*Και του Μιαούλη συγγενής*» «Και του Πιπίνου συγγενής»  
:::Ο έκτος στίχος:  
::: *Άη Νικόλα μας βοήθα*
::: *Ο Στόλος πάντα να νικά*
::: *Να προστατεύεις όλην την Ελλάδα*
τ*ην Κύπρο μας και τα νησιά*.

*Ο δε πέμπτος ήταν παλαιότερα ο δεύτερος και ο τέταρτος στίχος ήταν πάντα ο τελευταίος.

Ναυτης του αιγαιου

[Εξωτερικοί σύνδεσμοι: http://www.youtube.com/watch?v=7CRfUawLWRM]
Πανεπιστημιακό πρωτάθλημα καλαθοσφαίρισης ΗΠΑ (1η κατηγορία ανδρών)

To **NCAA** είναι το πρωτάθλημα καλαθοσφαίρισης της Αμερικής ανάμεσα στα πανεπιστήμια της χώρας. Συνήθως οι παίκτες των πανεπιστημίων τροφοδοτούν τα ρόστερ των ομάδων του NBA μετά το πέρας ενός έως τεσσάρων χρόνων παίζοντας για το πανεπιστήμιο τους. Οι ομάδες χωρίζονται σε 32 περιφέρειες όπου ο αριθμός των ομάδων διαφέρει. Τον Μάρτιο διεξάγονται τα play-off του πρωταθλήματος με τη συμμετοχή 64 ομάδων.

## Περιφέρειες
* Atlantic Coast Conference (ACC)
* America East Conference (America East)
* American Athletic Conference (The American)
* Atlantic Sun Conference (A-Sun)
* Atlantic 10 Conference (A10)
* Big Ten Conference (Big Ten)
* Big 12 Conference (Big 12)
* Big East Conference (Big East)
* Big South Conference (Big South)
* Big Sky Conference (Big Sky)
* Big West Conference (Big West)
* Colonial Athletic Association (CAA)
* Conference USA (C-USA)
* Horizon League
* Independents
* Ivy League
* Metro Atlantic Athletic Conference (MAAC)
* Mid-American Conference (MAC)
* Mid-Eastern Athletic Conference (MEAC)
* Missouri Valley Conference (MVC, The Valley)
* Mountain West Conference (MW)
* Northeast Conference (NEC)
* Ohio Valley Conference (OVC)
* Pacific-12 Conference (Pac-12)
* Patriot League
* Sun Belt Conference (Sun Belt)
* Southeastern Conference (SEC)
* Southern Conference (SoCon)
* Southland Conference (Southland)
* Southwestern Athletic Conference (SWAC)
* The Summit League
* West Coast Conference (WCC)
* Western Athletic Conference (WAC)

## Νικητές

## Εξωτερικοί σύνδεσμοι
Το site του ΝCAA για την καλαθοσφαίριση

Κατηγορία:Καλαθοσφαίριση στις Ηνωμένες Πολιτείες Αμερικής
Mountain West Conference (Καλαθοσφαίριση)

Η Mountain West Conference είναι μία από τις 32 περιφέρειες της πρώτης κατηγορίας καλαθοσφαίρισης του NCAA. Αποτελείται από 8 ομάδες.

## Ομάδες
*Air Force
*BYU
*Colorado State
*New Mexico
*San Diego State
*UNLV
*Utah
*Wyoming

## Εξωτερικοί σύνδεσμοι
Η επίσημη ιστοσελίδα της Mountain West Conference

Κατηγορία:Καλαθοσφαίριση στις Ηνωμένες Πολιτείες Αμερικής
Ελίνι Δημούτσος

Ο **Χαράλαμπος - Ελίνι Δημούτσος** (Λαμία, 18 Ιουνίου 1988), είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος. Η καταγωγή του είναι από ένα χωριό της Χειμάρρας, μερικά χιλιόμετρα μακριά από εκείνο του Σωτήρη Νίνη, κάτι που αμφότεροι ανακάλυψαν αργότερα.

## Καριέρα
### Σε συλλογικό επίπεδο
Ξεκίνησε την καριέρα του στον Ηλυσιακό προτού παραχωρηθεί δανεικός το 2006 στον Φωστήρα.

Το καλοκαίρι του 2007 οι εμφανίσεις του με την εθνική Νέων προκάλεσαν τη μεταγραφή στον Παναθηναϊκό, αν και για την απόκτησή του είχε ενδιαφερθεί νωρίτερα και η ΑΕΚ, όμως μετά από μία περίοδο στο "τριφύλλι" χωρίς πολλές συμμετοχές, παραχωρήθηκε ως δανεικός στον ΟΦΗ για την περίοδο 2008-09. Το καλοκαίρι του 2009 επέστρεψε στον Παναθηναϊκό χωρίς όμως και πάλι να πάρει αρκετό χρόνο συμμετοχής, με αποτέλεσμα τον Ιανουάριο του 2010 να παραχωρηθεί εκ νέου ως δανεικός αρχικά στον Παναιτωλικό για έξι μήνες και στη συνέχεια στην τσέχικη Μλάντα Μπόλεσλαβ.

Το καλοκαίρι του 2011 έμεινε ελεύθερος, υπογράφοντας συμβόλαιο με τον Ατρόμητο Αθηνών, με τον οποίο τον Μάιο του 2012 αγωνίστηκε στον τελικό του κυπέλλου Ελλάδας. Έπειτα από τέσσερα χρόνια παρουσίας στην ομάδα των δυτικών προαστίων αποχώρησε το καλοκαίρι του 2015, έχοντας συνολικά 131 συμμετοχές πρωταθλήματος και 4 τέρματα, για να συνεχίσει την καριέρα του στον Αστέρα Τρίπολης, με τον οποίο υπέγραψε τριετές συμβόλαιο συνεργασίας. Στον αρκαδικό σύλλογο παρέμεινε τελικά δύο χρόνια, καθώς τον Αύγουστο του 2017 έλυσε το συμβόλαιό του, υπογράφοντας μερικές ημέρες αργότερα στον Πλατανιά.

Το καλοκαίρι του 2018, ο Δημούτσος υπέγραψε συμβόλαιο με τη Λαμία.

### Στις εθνικές ομάδες
Υπήρξε μέλος της εθνικής Νέων που τον Ιούλιο του 2007 κατέκτησε τη δεύτερη θέση στο ευρωπαϊκό πρωτάθλημα Νέων. Με την εθνική Ελπίδων αγωνίστηκε το διάστημα 2008-10, σημειώνοντας 24 συμμετοχές και 3 γκολ.

Στις 15 Αυγούστου 2012, έκανε το ντεμπούτο του με την εθνική Ανδρών, στην εκτός έδρας φιλική αναμέτρηση εναντίον της Νορβηγίας.

## Παραπομπές


## Εξωτερικοί σύνδεσμοι
* Ο Ελίνι Δημούτσος στο soccerway 
* Προφίλ στο transfermarkt.co.uk
* Προφίλ στο onsports.gr

Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές ΦΚ Μλάντα Μπόλεσλαβ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Α.Σ. Αναγέννησης Καρδίτσας 1904
Πανεπιστήμιο Μπρίγκαμ Γιανγκ (καλαθοσφαίριση)

Το **Πανεπιστήμιο Μπρίγκαμ Γιανγκ** (*BYU*) ιδρύθηκε το 1875 και εδρεύει στην περιοχή Πρόβο της Γιούτα. Το αθλητικό τμήμα του διευθύνει ο **Tom Holmoe**. Το ψευδώνυμο της ομάδας είναι "Κούγκαρς" και χρώματα τους είναι το μπλε, το άσπρο και το καφέ.

## Το ρόστερ (12/10/2007)
*50-  	  James Anderson   	
*20-  	  Sam Burgess   	
*41-  	  Chris Collinsworth   	
*30-  	  Lee Cummard   	
*32-  	  Jimmer Fredette   	
*10-  	  Vuk Ivanovic   	
*1-  	  Michael Loyd   	
*53-  	  Gavin MacGregor   	
*54-  	  Chris Miles   	
*2-  	  Lamont Morgan   	
*24- 	  Ben Murdock   	
*44-  	  Trent Plaisted   	
*5-  	  Archie Rose   	
*45-  	  Jonathan Tavernari
*14-  	  Nick Martineau

## Εξωτερικοί σύνδεσμοι
*Το site του τμήματος μπάσκετ του πανεπιστημίου 
*Το site του πανεπιστημίου

Κατηγορία:Αθλητικοί σύλλογοι Η.Π.Α.
Κατηγορία:Καλαθοσφαίριση στις Ηνωμένες Πολιτείες Αμερικής
Κατηγορία:Ιδρύσεις ομάδων καλαθοσφαίρισης το 1902
Κεράσια Ηρακλείου

Τα **Κεράσια** είναι χωριό και έδρα ομώνυμης κοινότητας του Δήμου Ηρακλείου στην Περιφερειακή Ενότητα Ηρακλείου της Κρήτης. Βρίσκεται στην πρώην επαρχία Μαλεβιζίου σε υψόμετρο 340 μέτρα, σε απόσταση 19 χλμ. νοτιοδυτικά από το Ηράκλειο και έχει πληθυσμό 149 άτομα (απογρ. 2011) ενώ είχε 243 άτομα (απογρ. 2001). Είναι χτισμένο στις πλαγιές του λόφου "Χαλέπα" στην ανατολική του πλευρά. Έχει θέα τον Κερασανό κάμπο, τα Λασιθιώτικά βουνά, την ιστορική Ιερά Μονή Παλιανής και το λόφο "Κάστελλος", που στην κορφή του δεσπόζει το εκκλησάκι του Αγίου Παντελεήμονα. Από το κάτω μέρος του χωριού διέρχεται η νέα εθνική οδός Ηρακλείου-Μεσσαράς.

Οι κάτοικοί του ασχολούνται κατά κύριο λόγο με την γεωργία (αμπέλια σουλτανί, οινάμπελα, ελαιόδενδρα, περιβόλια με οπωροφόρα δέντρα) και λιγότερο με την κτηνοτροφία. Ο οικισμός αυτός καθ' αυτός παρουσιάζει  ικανοποιητική επισκεψιμότητα από ντόπιους και ξένους επισκέπτες.

## Ονομασία
Η κανονική του ονομασία είναι *Κεράσσα* (απο το ρήμα "κερνώ") που προήλθε από τη συνήθεια των κατοίκων του να κερνούν τους ξένους, ακόμα και με το ζόρι. Υπάρχει και η σχετική μαντινάδα της περιοχής: *Πήγα στην Αυγενική μια σταφίδα μιά ρακή, πήγα και στο Βενεράτο σούρτα πάνω-σούρτα κάτω, πήγα και εις τα Κεράσσα κι όλη μέρα με κεράσαν*.

## Ιστορικά - διοικητικά στοιχεία

Το χωριό αναφέρεται και σε παλαιότερες απογραφές με παλιότερη αυτή του *[[Φραντσέσκο Μπαζιλικάτα|Basilicata]]* από το 13ο αιώνα.

Παλιότερα αποτελούσε έδρα Αγροτικού Δήμου και έδρα ομώνυμης Κοινότητας. Στο Δήμο Παλιανής (πρώην Τετραχωρίου) εντάχθηκε υποχρεωτικά το 1999 με το νόμο "Καποδίστρια".

Ως οικισμός αναφέρεται επίσημα το 1925 στο ΦΕΚ 27Α - 31/01/1925 με την παλιά του ονομασία *Κεράσσα* να προσαρτάται στην τότε κοινότητα Σίββας ενώ το 1926 με το ΦΕΚ 186Α - 07/06/1926 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά του διορθώθηκε σε Κεράσια. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με το Νέο Βενεράτο αποτελούν την κοινότητα Κερασίων που υπάγεται στη δημοτική ενότητα Παλιανής του Δήμου Ηρακλείου και σύμφωνα την απογραφή του 2011 έχει πληθυσμό 149 κατοίκους.

Δείτε ***[[Κοινότητα Κερασίων]]***

## Αξιοθέατα
*Το εξωκλήσι της Παναγίας Φανερωμένης, τοπίο ιδιαιτέρου φυσικού κάλλους, το εξωκλήσι του Αγίου Σίλα, ερειπωμένη εκκλησία των πρώτων Χριστιανικών χρόνων. Άλλες εκκλησίες είναι αυτή του Αγ. Γεωργίου στο κέντρο του χωριού και ο ενοριακός ναός της Ζωοδόχου Πηγής, στο ψηλότερο σημείο του οικισμού.
*Το αναπαλαιωμένο κτήριο του τέως Δημοτικού Σχολείου, στον περίβολο του οποίου υπάρχει και ο τάφος του Καπετάν Χαραλάμπου Βλαχάκη που έδρασε εναντίον των Οθωμανών.
*Ο λόφος Κυπαρίσσι και λόφος Χαλέπα, με θέα μέχρι το νησί Ντία.
*Το *Κερασσανό φαράγγι*, που εκτείνεται Βόρεια του χωριού με κατεύθυνση Α-Δ. Το διαρρέει ο ποταμός (χείμαρρος) Διακονιάρης.

Στο χωριό γίνεται τοπικό πανηγύρι στις 30 Ιουλίου, εορτή του Αγίου Σίλα.

## Εξωτερικοί σύνδεσμοι
*Κεράσια Ηρακλείου

## Παραπομπές


Κερασια
Κερασια
Κατηγορία:Δήμος Ηρακλείου Κρήτης
Ισαβέλλα της Αραγωνίας, βασίλισσα της Γαλλίας

Η **Ισαβέλλα της Αραγωνίας** (*Isabel de Aragón*, 1248 - 28 Ιανουαρίου 1271) 
 ήταν ινφάντα της Αραγωνίας και βασίλισσα της Γαλλίας  (1270 - 1271),  θυγατέρα του Ιάκωβου Α΄ της Αραγωνίας του Κατακτητή,  και της δεύτερης συζύγου του Γιολάντας της Ουγγαρίας (κόρης του βασιλιά της Ουγγαρίας Ανδρέα Β΄). 

## Συμμετοχή της Ισαβέλλας στην Η' Σταυροφορία και θάνατος

Στο Κλερμόν (1262) παντρεύτηκε τον διάδοχο του Γαλλικού θρόνου, μέλλοντα βασιλιά Φίλιππο Γ΄, συνόδευσε τον σύζυγο και τον πεθερό της στην Η΄ Σταυροφορία το 1270.
Στις 11 Ιανουαρίου/1271 ενώ ήταν 6 μηνών έγκυος στο πέμπτο παιδί της έπεσε από το άλογο της και τραυματίστηκε σοβαρά, αναγκάστηκε να επιστρέψει πίσω στη Γαλλία εκεί γέννησε πρόωρα έναν ετοιμοθάνατο γιο. Δεν μπόρεσε να γιατρευτεί από τα τραύματα της και πέθανε 17 μέρες αργότερα, ο σύζυγος της όταν επέστρεψε στη Γαλλία την έθαψε μαζί με το νεογέννητο στη Βασιλική Σαιν-Ντενί,  ο τάφος της μαζί με πολλούς άλλους βασιλικούς τάφους βεβηλώθηκε κατά τη διάρκεια της Γαλλικής επανάστασης (1793).

## Οικογένεια
Με τον σύζυγό της Φίλιππο Γ΄ των Καπετιδών βασιλιά της Γαλλίας, είχε τέκνα:
* Λουδοβίκος 1264-1276, απεβ. 12 ετών.
* Φίλιππος Δ΄ βασιλιάς της Γαλλίας.
* Ροβέρτος 1269-1271, απεβ. 2 ετών.
* Κάρολος, κόμης του Βαλουά. Ο γενάρχης του κλάδου των Καπετιδών-Βαλουά.

## Πρόγονοι


## Παραπομπές



## Πηγές

*Patrick Weber, Les reines de France
*Alain Erlande-Brandenburg, Le roi est mort. Etude sur les funerailles, les sepultures et les tombeaux des rois de France jusqu'a la fin du xiiie siecle
*The new Cambridge medieval history / 5 C. 1198 - c. 1300. by David Abulafia and Rosamond MacKitterick. The standard work of reference on the whole of Europe, east and west, during the thirteenth century.
*Zurita 1562-1580, p. 272 of PDF, Chapter XLIII
*The book of deeds of James I of Aragon: a translation of the medieval Catalan Llibre dels Fets by Damian J Smith and Helena Buffery.

Κατηγορία:Βασίλισσες και Αυτοκράτειρες της Γαλλίας
Κατηγορία:Οίκος της Αραγωνίας
Κατηγορία:Ισπανοί Σταυροφόροι
Κατηγορία:Ινφάντας της Αραγωνίας
Αξούμ

Η πόλη **Αξούμ (Αξώμη) ** (አክሱም) βρίσκεται στη βόρεια Αιθιοπία. Ήταν το ναυτικό εμπορικό κέντρο του Βασιλείου Αξούμ, το οποίο έφτασε στην ακμή του κατά την εποχή της γέννησης του Ιησού, υπήρξε εν μέρει σύμμαχος του Βυζαντίου εναντίον της τότε Περσικής Αυτοκρατορίας και παρήκμασε μετά τον 7ο αιώνα, πιθανότατα λόγω της εξάπλωσης του Ισλάμ, η οποία εμπόδισε το εμπόριο με την Άπω Ανατολή, καθώς και τις μεγάλες αγορές στην Αλεξάνδρεια, το Βυζαντινή Αυτοκρατορία και τη νότια Ευρώπη. 

Ο πληθυσμός της πόλης εκτιμάται περίπου στους 48.000 κατοίκους. Το 85% του πληθυσμού είναι μέλη της Ορθόδοξης Εκκλησίας της Αιθιοπίας, ενώ οι υπόλοιποι είναι Σουνίτες Μουσουλμάνοι και Χριστιανοί άλλων δογμάτων. 

Λόγω της ιστορικής του αξίας, το 1980 ανακηρύχθηκε Μνημείο Παγκόσμιας Κληρονομιάς.

## Ιστορία
### Το Βασίλειο του Αξούμ

Το βασίλειο του Αξούμ είχε τη δική του γραπτή γλώσσα, την **Ge'ez**, και ανέπτυξε αρχιτεκτονική χαρακτηριστική για τους τεράστιους οβελίσκους της, ο παλαιότερος από τους οποίους χρονολογείται από το 5000-2000 π.Χ. Τον 4ο αιώνα μ.Χ., το Βασίλειο ασπάστηκε το Χριστιανισμό. 

Η Εκκλησία της Αιθιοπίας ισχυρίζεται ότι φυλάσσει στο ναό της Παναγίας της Σιών στο Αξούμ την Κιβωτό της Διαθήκης, στην οποία περιέχονται οι Δέκα Εντολές που παρέδωσε ο Θεός στο Μωυσή. Το Αξούμ θεωρείται η ιερότερη πόλη στην Αιθιοπία και αποτελεί τόπο προσκυνήματος. Σημαντικές θρησκευτικές γιορτές είναι το T'imk'et, τα Θεοφάνια, στις 7 Ιανουαρίου, και η γιορτή της Μαριάμ της Σιών στα τέλη Νοεμβρίου. 

Το 1937, Ιταλοί στρατιώτες έκοψαν σε τρία κομμάτια έναν οβελίσκο από το Αξούμ ύψους 24 μέτρων και ηλικίας 1700 ετών και τον μετέφεραν στην Ιταλία, όπου και θα συναρμολογούνταν ξανά. Ο οβελίσκος θεωρείται ένα από τα πιο εξαίρετα δείγματα μηχανικής από την ακμάζουσα περίοδο του Βασιλείου του Αξούμ. Το 1947, παρά τη συμφωνία των Ηνωμένων Εθνών για την επιστροφή του μνημείου, η Ιταλία υπαναχώρησε, προκαλώντας μια μακροχρόνια διπλωματική διαμάχη με την αιθιοπική κυβέρνηση, η οποία έληξε το 2005 με την επιστροφή των τριών τμημάτων του οβελίσκου στην πόλη.

### Τοπικοί θρύλοι
Θρύλοι της περιοχής λένε ότι στην πόλη και στην περιοχή βρισκόταν το Βασίλειο του Σαβά, όπου ζούσε η μυθική βασίλισσά του.

## Εξωτερικοί σύνδεσμοι

*https://web.archive.org/web/20100323055136/http://www.ethiopiantreasures.toucansurf.com/pages/aksum.htm
*UNESCO – World Heritage Sites - Aksum

## Παραπομπές


Κατηγορία:Μνημεία Παγκόσμιας Κληρονομιάς στην Αιθιοπία
Κατηγορία:Πόλεις της Αιθιοπίας
Κατηγορία:Αρχαιοελληνική γεωγραφία της Ανατολικής Αφρικής
Ντένες ναντ Μακεντόνιγια

Το τραγούδι **Ντένες ναντ Μακεντόνιγια** (κυριλλικά: Денес над Македонија, Ελληνική μετάφραση: «Σήμερα πάνω απ' τη Μακεδονία») είναι ο εθνικός ύμνος της Βόρειας Μακεδονίας.

Οι στίχοι του τραγουδιού γράφηκαν από τον Βλάντο Μάλεσκι το 1941 και η μουσική είναι του Τόντορ Σκαλόφκσι. Χρησιμοποιήθηκε πρώτη φορά  το 1944 ως ύμνος της  Σοσιαλιστικής Δημοκρατίας της Μακεδονίας στην ενιαία, τότε,  Σοσιαλιστική Ομοσπονδιακή Δημοκρατία της Γιουγκοσλαβίας και από το 1992 αποτελεί τον ύμνο της ανεξάρτητης Δημοκρατίας της Βόρειας Μακεδονίας.

## Στίχοι

## Παραπομπές


Κατηγορία:Εθνικά σύμβολα της Βόρειας Μακεδονίας
Κατηγορία:Εθνικοί ύμνοι
Κατηγορία:Ιστορία της Γιουγκοσλαβικής Μακεδονίας κατά τον Β΄ Παγκόσμιο Πόλεμο
Ζούλιο Σέζαρ

**Ζούλιο Σέζαρ** είναι όνομα.

Μπορεί να αναφέρεται σε ένα από τα παρακάτω πρόσωπα:
*Ζούλιο Σέζαρ ντα Σίλβα, ποδοσφαιριστής που έχει αγωνιστεί στον Παναθηναϊκό
*Ζούλιο Σέζαρ ντα Σίλβα ε Σόουζα, ποδοσφαιριστής που έχει αγωνιστεί στην ΑΕΚ
* Ζούλιο Σέζαρ Σάντος Κορέια, ποδοσφαιριστής που έχει αγωνιστεί στον Ολυμπιακό
* Ζούλιο Σέζαρ Σοάρες ντε Εσπίντολα, διεθνής Βραζιλιάνος τερματοφύλακας
*Ιούλιος Καίσαρας, Ρωμαίος Αυτοκράτορας
Σημαία του Μπενίν

[right|thumb|188px|[Αρχείο:FIAV 111111.svg|23px Λόγος σημαίας: 2:3]]

[right|thumb|150px|Η σημαία της [Λαϊκή Δημοκρατία του Μπενίν|Λαϊκής Δημοκρατίας του Μπενίν (1975-1990)]]

Η **[[σημαία]] του [[Μπενίν]]**  υιοθετήθηκε αρχικά το 1959. Το 1975 άλλαξε με διαταγή του μαρξιστικού καθεστώτος, για να επανέλθει μετά την πτώση του τελευταίου, την 1 Αυγούστου 1990. Τα χρώματα της σημαίας είναι τα παραδοσιακά παναφρικανικά χρώματα: το πράσινο συμβολίζει την ελπίδα, το κίτρινο αντιπροσωπεύει τον πλούτο και το κόκκινο συμβολίζει το θάρρος.  Η χώρα έχει Σύνταγμα από τις 2 Δεκεμβρίου του 1990.

## Εξωτερικοί σύνδεσμοι

* http://flagspot.net/flags/bj.html - Σημαίες του Κόσμου:Μπενίν.

## Παραπομπές


Μπενιν
Κατηγορία:Εθνικά σύμβολα του Μπενίν
Καρυές Πιερίας

thumb|Ο ναός της Αγίας Βαρβάρας στις Καρυές.

Οι **Καρυές** είναι μικρό χωριό του νομού Πιερίας. Αποτελούν οικισμό της Τοπικής Κοινότητας Μηλιάς του Δήμου Κατερίνης. Ο επίσημος πληθυσμός, με βάση την απογραφή του 2011, ανέρχεται σε 187 κατοίκους. Η απόστασή του από την Κατερίνη είναι 23 χιλιόμετρα.

Ο πληθυσμός ασχολείται με την καλλιέργεια καπνού και με την κτηνοτροφία. Λειτουργούσε ένα μονοθέσιο νηπιαγωγείο και ένα, επίσης, μονοθέσιο Δημοτικό Σχολείο. Επιπλέον, υπάρχει Μορφωτικός και Αθλητικός Σύλλογος, με την επωνυμία "Αετός Καρυών". Ο κεντρικός ναός είναι αυτός της Αγίας Βαρβάρας.

## Ιστορικά στοιχεία

Οι Καρυές φαίνονται να υφίστανται από το 17ο αιώνα και στη θέση Άγιος Αντώνιος ιδρύθηκε μοναστήρι, όπως μπορεί κανείς να συμπεράνει από την κεραμική που βρέθηκε στα ερείπιά του.

Από τις Καρυές στα ανατολικά ως τη θάλασσα άρχιζαν τα όρια του αρχαίου Δίου. Στο μέσο της διαδρομής Πέτρας- Καρυές βρίσκονται χωράφια, όπου έχουν βρεθεί πήλινα αντικείμενα με παραστάσεις όπως και νομίσματα με το όνομα και με την κεφαλή του Μεγάλου Αλεξάνδρου.  Στο χωριό λειτούργησε δημόσιο σχολείο μετά το 1938 και μέχρι τότε οι κάτοικοι μάθαιναν γράμματα στη Μέση Μηλιά. Τα περισσότερα παιδιά δεν κατάφερναν να τελειώσουν το σχολείο, εξαιτίας του δύσβατου της περιοχής και των κινδύνων από τους χειμάρρους.

Την περίοδο των νεότερων χρόνων πριν από την απελευθέρωση, το χωριό ήταν τσιφλίκι (αρχικός ιδιοκτήτης ήταν ο Λάμπαδος), όπως φαίνεται και από το Κονάκι, που ήταν η θερινή κατοικία του τσιφλικά των Καρυών Γιαννακόπουλου, ο οποίος απεβίωσε το 1992, δύο χρόνια μετά την κατεδάφιση του κτηρίου.  Στη θέση του διώροφου κτηρίου κτίστηκε ο σημερινός ναός της Αγίας Βαρβάρας.

Η παράδοση, για να δικαιολογήσει τη διακοπή της ιστορικής παρουσίας των Καρυωτών στον τόπο τους, αναφέρει πως ένα γιδοκέφαλο αφάνιζε τους κατοίκους και αυτοί για να σταματήσει η συμφορά έζεψαν δυο τρίχρονα δαμάλια σε αργυρό αλέτρι και σταύρωσαν το χωριό. Έπειτα, έθαψαν ζωντανά τα ζώα στην περιοχή του Αγίου Αθανασίου, όπου βρίσκεται και το νεκροταφείο του χωριού σήμερα.

Την Καθαρά Δευτέρα στη θέση *Στριβό* πριν από την είσοδο των Καρυών, λαμβάνουν χώρα πολιτιστικές εκδηλώσεις με τραγούδια και χορούς. Εκεί κάτοικοι από όλους τους οικισμούς του νομού συγκεντρώνονται για να γιορτάσουν την Καθαρά Δευτέρα πετώντας χαρταετό και απολαμβάνοντας παραδοσιακή φασολάδα, λαγάνα αλλά και άλλα εδέσματα που προσφέρονται από τους κατοίκους του χωριού.

## Βιβλιογραφία
* *Η Μηλιά στη διαδρομή των αιώνων*, πρακτικά Συνεδρίου του Μορφωτικού και Πολιτιστικού Συλλόγου Κάτω Μηλιάς "Οι Λαζαίοι", 7-8 Απριλίου 2001, εκδ. ΜΑΤΙ.

## Παραπομπές


Καρυές
Καρυές
Εθνόσημο του Μπενίν

**Το [[εθνόσημο]] του [[Μπενίν]]** επαναφέρθηκε το 1990 έπειτα από την αντικατάστασή του, το 1975.

Στην κορυφή του εμβλήματος υπάρχουν δύο κέρατα με καλαμπόκι στο εσωτερικό και και γεμισμένα με άμμο. Αυτά φαίνεται ότι εκπροσωπούν την ευημερία. Κάτω από το κύριο σημείο του εμβλήματος βρίσκεται ένας θυρεός, ο οποίος φέρει το κύριο εθνόσημο της χώρας.

Ο θυρεός είναι χωρισμένος σε τέσσερα τέταρτα. Στο πάνω αριστερά τεταρτημόριο βρίσκεται ένα κάστρο των Σόμπα, εκπροσώπων της ιστορίας του Μπενίν. Πάνω δεξιά βρίσκεται το Αστέρι της Μπενίν, η σημαντικότερη τιμητική διάκριση στη χώρα. Κάτω από αυτό εικονίζεται ένα πλοίο, που συμβολίζει την άφιξη των Ευρωπαίων στην Μπενίν. Στο κάτω αριστερό μέρος βρίσκεται ένας φοίνικας.

Το θυρεό βαστούν δύο λεοπαρδάλεις, εθνικά ζώα της χώρας. Κάτω από το θυρεό υπάρχει το εθνικό ρητό του Μπενίν στα γαλλικά «Fraternité, Justice, Travail», που σημαίνει «Αδερφοσύνη, Δικαιοσύνη, Εργασία».

## Εξωτερικοί σύνδεσμοι
* Εθνόσημο του Μπενίν

Κατηγορία:Εθνικά σύμβολα του Μπενίν
Μπενιν